Hadday adeegga bulshada soo gaarto dacwad walwal laga qabo ilmo–
–waxay u bahan yihiin inay ogaadaan faahfaahin ku saabsan xaaladda ilmaha.
Tan ugu horreysa ee ay tahay in laga salgaaro–
–waa hadday xaaladdu u daran tahay heer ay tahay in ilmaha degdeg lagu badbaadiyo.
Taasi waxay tusaale ahaan ku saabsanaan kartaa gacanqaad daran ee guriga ka jira–
–ama inuu ilmuhu u baahan yahay inuu xaalad halis ah ka fogaado.
Balse inta badan xaaladuhu maaha kuwo degdeg ah.
Markaa xoghayaha bulshadu waalidka iyo ilmaha ayuu la soo xiriiraa–
–si uu ugala hadlo warbixinta soo gaartay adeegga bulshada.
Adeegga bulshadu wuxuu iyana u baahan karaa inuu la hadlo qofka xogta bixiyay.
Badanaa wadahadalladaas ka dib ayuu xiriirku dhammaadaa.
Balse haddii uu weli jiro walwal laga qabo xaaladda ilmaha–
–baaritaan ayuu adeegga bulshadu billaabayaa oo inuu qoyska la hadlo ayuu sii wadayaa.
Baaritaanka waxaa loogu talagalay in lagu ogaado–
–inay ilmuhu iyo waalidku u baahan karaan caawimaadda adeegga bulshada.
Waalidka iyo carruurta labaduba waxay fursad u helayaan–
–inay ka warramaan xaaladdooda iyo waxa ay u baahan karaan in laga caawiyo.
Oo su'aalo ayay ka soo jeedin karayaan waxyaalaha ay rabaan inay ogaadaan.
Xoghayaha bulshadu waxaa iyana laga yaabaa inuu u baahdo inuu dad kale waraysto.
Tusaale ahaan qaraabo, qof iskuulka ama xannaanada jooga–
–ama qof kale oo ilmaha iyo qoyska aqoon u leh.
Hase ahaatee xoghayaha bulshada lama oggola inuu dad kale u sheego–
–xaaladda qoyska ama waxa dhacay.
Haddii loo baahdo, marka la wada hadlayo turjumaan ayaa la heli karaa.
Qoysku qof ay garanayaan ayay taageero ahaan u soo kaxaysan karaan.
Waa hadday iyagu doonayaan.